6. ΑΝΑΓΚ.ΝΟΜΟΣ υπ’ αριθ.1930 της 27 Αυγ./3 Σεπτ.1951 Περί κυρώσεως του Πρωτοκόλλου του Τορκή του προσαρτηθέντος εις την Γενικήν Συμφωνίαν Δασμών και Εμπορίου, της Τελικής Πράξεως του Τορκή, των Αποφάσεων προσχωρήσεως, νέων Κρατών και της δηλώσεως διατηρήσεως εν ισχύϊ των ενεστώτων πινάκων. Άρθρ.1.-1.Κυρούνται αι υπό της Ελλάδος εν Τορκή-Αγγλίας υπογραφείσαι την 21 Απρ.1951 ακόλουθοι πράξεις: α)Η από 21 Απρ.1951 Τελική Πράξις της Δασμολογικής Διασκέψεως του Τορκή αποδεικτική της αυθεντικότητος των αποτελεσμάτων των δασμολογικών διαπραγματεύσεων των διεξαχθεισών εν Τορκή-Αγγλίας από 28 Σεπτ.1950 μέχρι 21 Απρ.1951. Σελ.619 Δασμολογικές Συμβάσεις 30.Θ.δ.5-6 β)Το από 21 Απρ.1951 Πρωτόκολλον του Τόρκη προσηρτημένον εις την Γενικήν Συμφωνίαν Δασμών και Εμπορίου μετά των συνημμένων αυτών παραρτημάτων Α΄ και Β΄. γ)Αι εξ Αποφάσεις προσχωρήσεως εις την Γενικήν Συμφωνίαν Δασμών και Εμπορίου της Αυστρίας, της Ομοσπονδιακής Γερμανικής Δημοκρατίας, της Δημοκρατίας της Κορέας, του Περού, της Δημοκρατίας των Φιλιππίνων και της Τουρκίας. δ)Η από 21 Απρ.1951 Δήλωσις περί διατηρήσεως εν ισχύϊ των ενεστώτων πινάκων των προσηρτημένων εις την Γενικήν Συμφωνίαν Δασμών και Εμπορίου μέχρι 1 Ιαν.1954. 2.Τα κείμενα των εν τη προηγουμένη παραγράφω πράξεων ως και αι παραχωρήσεις αι γενόμεναι εκ μέρους της Ελλάδος και περιεχόμεναι εις τον Πίνακα ΧΧV του Παραρτήματος Α΄ του Πρωτοκόλλου του Τορκή δημοσιεύονται κατωτέρω. 3.Αι εκ μέρους της Ελλάδος γενόμεναι δασμολογικαί παραχωρήσεις, αίτινες περιέχονται εν τω πίνακι XXV του παραρτήματος Α΄ του Πρωτοκόλλου του Τορκή, θέλουσιν εφαρμοσθή δια τα προϊόντα των Κρατών εκείνων, άτινα εφαρμόζουν ή ήθελον εφαρμόσει και αφ’ ης ημέρας ήθελον εφαρμόσει τας εκ μέρους τούτων γενομένας παραχωρήσεις, τας περιεχομένας εις τους πίνακας τους προσηρτημένους εις την Γενικήν Συμφωνίαν Δασμών και Εμπορίου και εις τα παραρτήματα Α΄ και Β΄ του Πρωτοκόλλου του Τορκή. Άρθρ.2.-Κυρούται το Πέμπτον διορθωτικόν Πρωτόκολλον υπογραφέν εν Τορκή την 16 Δεκ.1950, δι’ ου επέρχονται εις τον πίνακα XXV τον προσηρτημένον εις το Πρωτόκολλον του Αννεσύ αι κάτωθι διορθώσεις. α)εις το τέλος της κλάσεως 4ε προστίθεται σημείωσις έχουσα ούτω: Σημείωσις.Οι ιχθείς οι ονομαζόμενοι “μπρίσλιγκ” ή “σελδ” του είδους “CLUPEA SPARATUS” ή “CLUPEA HARENGUS” μετ’ ελαίου ή τομάτας άνευ κεφαλής εν ερμητική συσκευασία εξομοιούνται προς τας σαρδέλλας. β)14δ Τέϊον περιλαμβανομένων των δοχείων αμέσου συσκευασίας τα 100 χιλ.μεταλ.δραχ.180. γ)168 1.Οξείδιον του ψευδαργύρου τα 100 χιλ.μεταλ.δραχ.5. 3.Λευκόν του τιτανίου τα 100 χιλ.μεταλ.δραχ.5. Σελ.620 Αι δια του πρωτοκόλλου τούτου συμφωνηθείσαι τροποποιήσεις του Τελων. Δασμολογίου εθεσπίσθησαν δια του Β.Δ.19/29 Δεκ.1951 περί καθορισμού μεγίστου και ελαχίστου δασμού τω δια του Πρωτοκόλλου του Τορκή του κυρωθέντος δια του Α.Ν.1932/51 τροποποιουμένων κλάσεων του Τελωνειακού Δασμολογίου εισαγωγής. Άρθρ.3.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως υποβληθήσεται δε προς κύρωσιν εις την μέλλουσαν να συνέλθη Βουλήν. 30.Θ.δ.6 Δασμολογικές Συμβάσεις 